Съобщение за инвестиционно предложение за водовземане от съществуващ тръбен кладенец в ПИ 77308.243.38, включително изграждане на ново водоземно съоръжение - тръбен кладенец в ПИ 77308.243.36 по КК и КР на гр. Цар Калоян 
СЪОБЩЕНИЕ 
по чл. 5, ал. 2 на Наредбата за условията и реда за извършване на ОВОС

Внесеното от възложителя – С. Ахмедова инвестиционно предложение за водовземане от съществуващ тръбен кладенец в ПИ 77308.243.38, включително изграждане на ново водоземно съоръжение - тръбен кладенец в ПИ 77308.243.36 по КК и КР на гр. Цар Калоян, попада в обхвата на Приложение № 2 към чл. 93, ал. 1, т. 1 и т. 2 на Закона за опазване на околната среда /ЗООС/: 

· т. 2 - Минно дело, буква г) - Дълбоки сондажи, в т.ч. за водоснабдяване;

· т. 1 - Селско, горско и водно стопанство, буква в) - Мелиоративни дейности в селското стопанство, включително напояване и пресушаване на земи;
· т. 10 - Инфраструктурни инвестиционни предложения, буква н) - Схеми за добив на подземни води и изкуствено подхранване на подземни води (невключени в приложение № 1).

В тази връзка и на основание чл. 93, ал. 1, т. 1 на ЗООС, ИП в неговата цялост подлежи на процедура за преценяване на необходимостта от извършване на оценка на въздействието върху околната среда /ОВОС/. Съгласно чл. 82, ал. 3 от Закона, когато за осъществяване на ИП трябва да се развият и други, свързани с основния предмет на оценка, спомагателни или поддържащи дейности, те също се включват в изискващата се оценка, независимо дали самостоятелно попадат в обхвата на приложения № 1 или 2 на Закона. Ако спомагателните или поддържащите дейности самостоятелно като ИП са предмет на ОВОС, всички оценки се съвместяват, като се провежда една обединена процедура.
Като цел на водовземането е посочено напояване на зеленчукови култури в двата посочени имота. Заявени са необходими водни количества между 6000 и 8000 куб. м.  

Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши процедура по преценяване на вероятната степен на въздействие върху защитените зони. В съответствие с чл. 31, ал. 4 на Закона за биологичното разнообразие, оценката за съвместимост ще се извърши чрез процедурата за преценяване на необходимостта от извършване на ОВОС.
Възложителят е уведомен за действията, които трябва да предприеме, с писмо на РИОСВ – Русе с Изх. № АО-5262-4/23.09.2025 г. Копие на писмото е изпратено до община Цар Калоян и БД Дунавски район. 
